 

**R O M Â N I A**

**JUDEȚUL CĂLĂRAȘI**

**CONSILIUL LOCAL JEGĂLIA**

**Tel. 0242/342021/Fax 0242/342138**

**E-mail primariajegalia@yahoo.com**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**H O T A R A R E**

**privind aprobarea solicitării de transmitere a unui imobil din domeniul public al Comunei Perișoru, Județul Călărași în domeniul public al Comunei Jegălia, județul Călărași**

**Consiliul local al comunei Jegălia, judeţul Călăraşi întrunit în şedinţă ordinară în ziua de 18 septembrie 2024,**

**Având în vedere :**

-referatul de aprobare nr. 4859/19.08.2024 al primarului comunei, dl Vasile Aurel, cu privire la aprobarea solicitării de transmitere a unui imobil din domeniul public al Comunei Perișoru, Județul Călărași în domeniul public al Comunei Jegălia, județul Călărași;

-raportul de specialitate nr. 4860/19.08.2024 prezentat de dl-Radu Nelu, secretarul general al comunei;

- avizul favorabil al Comisiei juridică și de disciplină nr. 95/17.09.2024;

- avizul favorabil al Comisiei de agricultură, activităţi economico-financiare, amenajarea teritoriului şi urbanism, protecția mediului și turism nr. 71/17.09.2024;

- avizul favorabil al Comisiei de învățământ, sănătate și familie , activități social – culturale, culte, muncă și protecţie socială, protecție copii, tineret și sport nr. 80/17.09.2024;

- prevederile art. 43 alin.(4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

- prevederile art. 129 alin.(2) lit. b și c, alin.(4) lit. d, alin.(6) lit. c și art. 292 din Ordonanța de Urgență a Guvernului nr. 57 din 3 iulie 2019 privind Codul administrativ, cu modificările și completările ulterioare;

- prevederile Hotărârii Consiliului Local nr. 66/27.06.2024 privind alegerea președintelui de ședință al Consiliului local Jegălia pentru o perioadă de trei luni (iulie 2024 – septembrie 2024);

**In temeiul art. 139 alin.(2) din Ordonanța de Urgență a Guvernului nr. 57 din 3 iulie 2019 privind Codul administrativ, cu modificările și completările ulterioare,**

**H O T Ă R Ă Ş T E:**

**Art. 1.** Se aprobă solicitarea de transmitere a unui imobil din domeniul public al Comunei Perișoru, Județul Călărași în domeniul public al Comunei Jegălia, județul Călărași, având datele de identificare- teren în suprafață de 1.000 mp situată în tarla 103, parcelele 405/1 și 405/2, carte funciară 25589, număr cadastral 25589, în vederea amplasării unei stații SRPM în proiectul ”Înființare rețea inteligentă de distribuție de gaze naturale în comunele Unirea, Jegălia și Dichiseni, județul Călărași”, finanțat de Autoritatea de Management pentru Programul Operațional Infrastructură Mare.

**Art. 2.** Predarea-primirea imobilului prevăzut la art. 1 se face pe bază de protocol încheiat între cele două unități administrativ-teritoriale.

**Art.3.** Se împuternicește Primarul comunei Jegălia să semneze protocolul de predare-primire.

**Art.4.** Primarul comunei, prin Serviciul financiar-contabil, achiziții publice, proiecte și administrativ răspunde de aducerea la îndeplinire a prevederilor prezentei hotărâri.

**Art. 5.** Secretarul general al comunei va comunica prezenta hotărâre Primarului comunei, serviciului financiar-contabil, achiziții publice, proiecte și administrativ, Comunei Perișoru și Instituției Prefectului-Județul Călărași și o aduce la cunoștință publică prin afișare la locurile speciale de afișaj și pe site-ul Primăriei comunei Jegălia.

**PRESEDINTELE SEDINTEI, CONTRASEMNEAZĂ, SECRETARUL GENERAL AL COMUNEI,**

**Marius CHIRIAC Nelu RADU**

Nr. **87**

Adoptată la Jegălia

Astăzi  **18 septembrie 2024.**

Prezenta hotărâre a fost adoptată cu \_\_\_ voturi “pentru”,\_\_\_\_ voturi “împotriva”, \_\_\_ abțineri, de către cei \_\_\_\_ consilieri prezenți, din totalul de 13 consilieri în funcție.